ai4bharat/Pralekha huggingface dataset:
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଜାତୀୟ ପ୍ରେସ ଦିବସ ଅବସରରେ ଗଣମାଧ୍ୟମକୁ କେନ୍ଦ୍ର ମନ୍ତ୍ରୀ ଶ୍ରୀ ଅନୁରାଗ ଠାକୁରଙ୍କ ଶୁଭେଚ୍ଛା
କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର ଆଜି ଭାରତର ଗଣମାଧ୍ୟମ ପରିବାରକୁ ଜାତୀୟ ପ୍ରେସ ଦିବସ ଅବସରରେ ଅଭିନନ୍ଦନ ଜଣାଇଛନ୍ତି। ‘‘ସରକାର ନାଗରିକ କୈନ୍ଦ୍ରିକ ଯୋଗାଯୋଗ ଉପରେ ଧ୍ୟାନ ପ୍ରଦାନ କରୁଛନ୍ତି ଯେପରି ସେମାନେ ବୁଝୁଥିବା ଭାଷାରେ ଓ ଉପଲବ୍ଧ ଥିବା ପ୍ଲାଟଫର୍ମରେ ଏହାକୁ ସହଜରେ ପାଇ ପାରିବେ –ଏହା ଟିଭି ନ୍ୟୁଜ, ରେଡିଓ, ସୋସିଆଲ୍ ମିଡିଆ ବା ଅନଲାଇନ୍ ଡିଜିଟାଲ୍ ମିଡିଆ ହୋଇପାରେ।’’
ସେ ପୁନଶ୍ଚ କହିଛନ୍ତି ଯେ, ‘‘ଭାରତର ନାଗରିକମାନଙ୍କର ସମସ୍ୟାକୁ ସାମନାକୁ ଆଣିବାରେ ଗଣମାଧ୍ୟମର ଭୂମିକା ଗୁରୁତ୍ବପୂର୍ଣ୍ଣ। ଗଣମାଧ୍ୟମ ହେଉଛନ୍ତି ଜାଗ୍ରତ ପ୍ରହରୀ ଓ ଭାରତ ପରି ଏକ ବିଶାଳ ଗଣତନ୍ତ୍ରରେ ଏହାର ଏକ ପମ୍ରୁଖ ଭୂମିକା ରହିଛି।’’
ଏହି ଅବସରରେ ଶ୍ରୀ ଠାକୁର ମିଥ୍ୟା ଖବର ବିପକ୍ଷରେ ସଂଗ୍ରାମ କରିବା ପାଇଁ ଆହ୍ବାନ କରିଛନ୍ତି। ‘‘ଆଜି ମୁଁ ମୋର ଗଣମାଧ୍ୟମ ବନ୍ଧୁମାନଙ୍କୁ ମିଥ୍ୟା ଖବର ଓ ମିଥ୍ୟା କାହାଣୀ ପ୍ରତି ସଚେତନ ରହିବା ଦିଗରେ ଆହ୍ବାନ କରୁଛି। ଭାରତ ସରକାର ଏହି ପରିପ୍ରେକ୍ଷୀରେ ପିଆଇବି ରେ ଏକ ତଥ୍ୟ ଯାଞ୍ଚ ୟୁନିଟ୍ ସ୍ଥାପନା କରିଛନ୍ତି ଯାହାକି ଲୋକପ୍ରିୟତା ହାସଲ କରିଛି।’’
ଏକ ନୂତନ ଭାରତ ଗଠନ ଦିଗରେ ସେ ସମସ୍ତ ଗଣମାଧ୍ୟମକୁ ଆମନ୍ତ୍ରିତ କରିଛନ୍ତି ଓ କହିଛନ୍ତି ଯେ ‘‘ଆମେ ଭାରତର 75ତମ ସ୍ବାଧୀନତା ଦିବସ ପାଳନ କରିବା ଅବସରରେ ଆଗାମୀ 25 ବର୍ଷ ପାଇଁ ଲକ୍ଷ୍ୟ ସ୍ଥାପନ କରିବା ଆବଶ୍ୟକ – ଆସନ୍ତୁ ମିଳିମିଶି କାମ କରିବା ଓ ପ୍ରତି ଭାରତୀୟଙ୍କ ସ୍ୱପ୍ନକୁ ସାକାର କରିବା।’’
BS
(Visitor Counter : 126
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସର୍ଦ୍ଦାର ପଟେଲଙ୍କ ପୂଣ୍ୟ ତିଥିରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ସର୍ଦ୍ଦାର ପଟେଲଙ୍କ ପୂଣ୍ୟ ତିଥିରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି । ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ସଶକ୍ତ, ସୁଦୃଢ ଏବଂ ସମୃଦ୍ଧ ଭାରତର ମୂଳଦୁଆ ପକାଇଥିବା ଲୌହ ମାନବ ସର୍ଦ୍ଦାର ବଲ୍ଲଭଭାଇ ପଟେଲଙ୍କୁ ତାଙ୍କ ଜନ୍ମ ତିଥିରେ ଶତ ଶତ ପ୍ରଣାମ । ସେ ଦେଖାଇଥିବା ମାର୍ଗ ଦେଶର ଏକତା, ଅଖଣ୍ଡତା ଓ ପ୍ରଭୁତ୍ଵର ରକ୍ଷା କରିବା ଲାଗି ଆମକୁ ସବୁବେଳେ ପ୍ରେରଣା ଯୋଗାଉଥିବ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟି -୨୦ ବିଶ୍ୱକପ ଜିତିଥିବାରୁ ଭାରତୀୟ ଦୃଷ୍ଟିହୀନ ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟି -୨୦ ବିଶ୍ୱକପ ଜିତିବା ପାଇଁ ଭାରତୀୟ ଦୃଷ୍ଟିହୀନ ଦଳକୁ ଅଭିନନ୍ଦନ ଜଣାଇଛନ୍ତି ।
ଭାରତୀୟ ଭିନ୍ନକ୍ଷମ କ୍ରିକେଟ୍ ପରିଷଦର ଏକ ଟୁଇଟକୁ ସେୟାର କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆମର କ୍ରୀଡାବିତ୍ମାନଙ୍କ ପାଇଁ ଭାରତ ଗର୍ବିତ । ଖୁସି ଯେ ଆମେ ଦୃଷ୍ଟିହୀନଙ୍କ ପାଇଁ ଥିବା ଟି -୨୦ ବିଶ୍ୱକପ ଜିତିଛୁ । ଆମ ଦଳକୁ ଅଭିନନ୍ଦନ ଏବଂ ଭବିଷ୍ୟତର ଉଦ୍ୟମ ପାଇଁ ସେମାନଙ୍କୁ ଶୁଭେଚ୍ଛା ।”
HS
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
2023 ଋତୁ ପାଇଁ ଶୁଖିଲା ନଡ଼ିଆ ନିମନ୍ତେ ସର୍ବନିମ୍ନ ସହାୟକ ମୂଲ୍ୟ ମଞ୍ଜୁର କଲା କ୍ୟାବିନେଟ୍
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଅର୍ଥନୈତିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି 2023 ଋତୁ ପାଇଁ ଶୁଖିଲା ନଡ଼ିଆ ନିମନ୍ତେ ସର୍ବନିମ୍ନ ସହାୟକ ମୂଲ୍ୟ କୁ ଅନୁମୋଦନ କରିଛି । ଏହି ମଞ୍ଜୁରି କୃଷି ଖର୍ଚ୍ଚ ଏବଂ ମୂଲ୍ୟ ଆୟୋଗର ସୁପାରିଶ ଏବଂ ପ୍ରମୁଖ ନଡ଼ିଆ ଉତ୍ପାଦନକାରୀ ରାଜ୍ୟଗୁଡ଼ିକର ମତାମତ ଉପରେ ଆଧାରିତ |
2023 ଋତୁ ପାଇଁ ମିଲିଂ ଶୁଖିଲା ନଡ଼ିଆର ଫେୟାର ଆଭରେଜ୍ କ୍ବାଲିଟି ପାଇଁ ଏମଏସପି କ୍ୱିଣ୍ଟାଲ ପିଛା 10860/- ଟଙ୍କା ଏବଂ ବଲ୍ ଶୁଖିଲା ନଡ଼ିଆ ର ମୂଲ୍ୟ କ୍ୱିଣ୍ଟାଲ ପିଛା 11750/- ଟଙ୍କା ସ୍ଥିର କରାଯାଇଛି । ପୂର୍ବ ଋତୁ ତୁଳନାରେ ମିଲିଂ ଶୁଖିଲା ନଡ଼ିଆ ପାଇଁ କ୍ୱିଣ୍ଟାଲ ପିଛା 270/- ଟଙ୍କା ଏବଂ ବଲ୍ ଶୁଖିଲା ନଡ଼ିଆ ପାଇଁ କ୍ୱିଣ୍ଟାଲ ପିଛା 750/- ଟଙ୍କାର ବୃଦ୍ଧି କରାଯାଇଛି । ଏହା ସମଗ୍ର ଭାରତର ହାରାହାରି ଉତ୍ପାଦନ ମୂଲ୍ୟ ଉପରେ ମିଲିଂ ଶୁଖିଲା ନଡ଼ିଆ ପାଇଁ 51.82 ପ୍ରତିଶତ ଏବଂ ବଲ୍ ନଡ଼ିଆ ପାଇଁ 64.26 ପ୍ରତିଶତ ମାର୍ଜିନ୍ ସୁନିଶ୍ଚିତ କରିବ। 2023 ଋତୁ ପାଇଁ ଶୁଖିଲା ନଡ଼ିଆର ଘୋଷିତ ଏମଏସପି 2018-19 ବଜେଟରେ ସରକାରଙ୍କ ଘୋଷଣା ଅନୁଯାୟୀ ସମଗ୍ର ଭାରତର ହାରାହାରି ଉତ୍ପାଦନ ମୂଲ୍ୟର ଅତି କମରେ 1.5 ଗୁଣ ଏମଏସପି ସ୍ଥିର କରିବାର ନୀତି ସହିତ ସମନ୍ବୟ କରାଯାଇଛି।
ଶୁଖିଲା ନଡ଼ିଆ ଉତ୍ପାଦକମାନଙ୍କୁ ଉନ୍ନତ ରିଟର୍ଣ୍ଣ ସୁନିଶ୍ଚିତ କରିବା ଏବଂ ସେମାନଙ୍କ କଲ୍ୟାଣରେ ବିକାଶ ସୁନିଶ୍ଚିତ କରିବା ଦିଗରେ ଏହା ଏକ ଗୁରୁତ୍ୱପୂର୍ଣ୍ଣ ଏବଂ ପ୍ରଗତିଶୀଳ ପଦକ୍ଷେପ।
ପ୍ରାଇସ୍ ସପୋର୍ଟ ସ୍କିମ୍  ଅଧୀନରେ ଶୁଖିଲା ନଡ଼ିଆ ଏବଂ ଡି-ହସ୍କଡ୍ ନଡ଼ିଆ କ୍ରୟ ପାଇଁ ନ୍ୟାସନାଲ୍ ଏଗ୍ରିକଲ୍ଚରାଲ୍ କୋପରେଟିଭ୍ ମାର୍କେଟିଂ ଫେଡେରେସନ୍ ଅଫ୍ ଇଣ୍ଡିଆ ଲିମିଟେଡ୍  ଏବଂ ନ୍ୟାସନାଲ୍ କୋପରେଟିଭ୍ କଞ୍ଜୁମର୍ସ ଫେଡେରେସନ୍  ସେଣ୍ଟ୍ରାଲ୍ ନୋଡାଲ୍ ଏଜେନ୍ସି  ଭାବେ କାର୍ଯ୍ୟ କରିବେ।
BS
(
ଆଇନ ଓ ନ୍ୟାୟ ମନ୍ତ୍ରଣାଳୟ
ଅଦାଲତ କାର୍ଯ୍ୟର ରେକର୍ଡିଂ ଏବଂ ସିଧାପ୍ରସାରଣ ସଂକ୍ରାନ୍ତ ଚିଠା ଆଦର୍ଶ ନିୟମାବଳୀ ସୁପ୍ରିମକୋର୍ଟ ଇ-କମିଟି ଦ୍ୱାରା ପ୍ରକାଶିତ ସମ୍ପୃକ୍ତ ସମସ୍ତ ପକ୍ଷଙ୍କଠାରୁ ମଗାଗଲା ମତାମତ ଓ ପ୍ରସ୍ତାବ
ଚିଠା ଆଦର୍ଶ ନିୟମାବଳୀ ନ୍ୟାୟ ଉପଲବ୍ଧତା, ଅଧିକ ସ୍ୱଚ୍ଛତା ଓ ସମାବେଶିତା ଲକ୍ଷ୍ୟ ହାସଲ ପାଇଁ ଉଦ୍ଦିଷ୍ଟ
ଅଦାଲତ କାର୍ଯ୍ୟରେ ସିଧାପ୍ରସାରଣ ଓ ରେକର୍ଡିଂ ପାଇଁ ଆଦର୍ଶ ନିୟମାବଳୀ ପ୍ରଣୟନ କରିବାକୁ ଉଦ୍ଦିଷ୍ଟ ସୁପ୍ରିମକୋର୍ଟ ଇ-କମିଟି ଏ ସଂକ୍ରାନ୍ତ ଚିଠା ନିୟମ ପ୍ରକାଶ କରିଛି । ଏହି ଚିଠା ନିୟମ ଉପରେ ସମ୍ପୃକ୍ତ ସମସ୍ତ ପକ୍ଷଙ୍କଠାରୁ ପ୍ରସ୍ତାବ ଓ ମତାମତ ଆହ୍ୱାନ କରାଯାଇଛି । ଏହି ଚିଠା ନିୟମ ଇ-କମିଟି ୱେବସାଇଟ୍ରେ ଉପଲବ୍ଧ। ଏହା ଦେଖିବା ଓ ଡାଉନଲୋଡ କରିବା ପାଇଁ ଲଗ୍ ଅନ କରନ୍ତୁ https://ecommitteesci.gov.in/document/draft-model-rules-for-live-streaming-and-recording-of court-proceedings. ସୁପ୍ରିମକୋର୍ଟର ଇ-କମିଟି, ଭାରତ ସରକାରଙ୍କ ନ୍ୟାୟ ବିଭାଗ ସହିତ ମିଶି ଭାରତୀୟ ନ୍ୟାୟପାଳିକାର ସୂଚନା, ଯୋଗାଯୋଗ ଓ ପ୍ରଯୁକ୍ତିବିଦ୍ୟା  ପ୍ରବର୍ତନ କରିବାକୁ ଏକ ଜାତୀୟ ନୀତି ଅନୁସାରେ କାର୍ଯ୍ୟ କରୁଛି ।
ଏହି ଚିଠା ନିୟମ ଉପରେ ପ୍ରସ୍ତାବ ଓ ମତାମତ ସମ୍ପୃକ୍ତ ସମସ୍ତ ପକ୍ଷ ୨୦୨୧ ଜୁନ ୩୦ତାରିଖ ସୁଦ୍ଧା ଇ.ମେ ଆଇଡି ecommittee@aij.gov.in ରେ ପଠାଇ ପାରିବେ ।
କମିଟିର ଅଧ୍ୟକ୍ଷ ତଥା ସୁପ୍ରିମକୋର୍ଟର ବିଚାରପତି ଡକ୍ଟର ଜଷ୍ଟିସ ଧନଞ୍ଜୟ ୱାଇ ଚନ୍ଦ୍ରଚୂଡ ସବୁ ହାଇକୋର୍ଟର ମୁଖ୍ୟ ବିଚାରପତିମାନଙ୍କ ନିକଟକୁ ପତ୍ରଲେଖି ଏହି ଚିଠା ନିୟମ ଉପରେ ସେମାନଙ୍କର ପ୍ରସ୍ତାବ ଓ ମତାମତ ଦେବାକୁ ଜଣାଇଛନ୍ତି । ସେ ଲେଖିଛନ୍ତି ଯେ ନ୍ୟାୟ ପାଇବାର ଅଧିକାର, ଭାରତୀୟ ସମ୍ବିଧାନର ଧାରା-୨୧ ଅନୁସାରେ ସମସ୍ତଙ୍କୁ ସୁନିଶ୍ଚିତ କରାଯାଇଛି । ତଦନୁସାରେ ଅଦାଲତରେ କ’ଣ ଶୁଣାଣି ଚାଲିଛି ତାହା ସିଧାସଳଖ ଦେଖିବାର ଅଧିକାର ନାଗରିକଙ୍କର ରହିଛି ।
ଅଦାଲତ କାର୍ଯ୍ୟରେ ଅଧିକ ସ୍ୱଚ୍ଛତା ଓ ସମାବେଶିତା ସହିତ ସମସ୍ତଙ୍କୁ ନ୍ୟାୟ ପ୍ରଦାନରେ ସୁଯୋଗ ଦେବାକୁ ଅଦାଲତ କାର୍ଯ୍ୟର ସିଧାପ୍ରସାରଣ ଉଦ୍ଦିଷ୍ଟ । ସେଥିପାଇଁ କମିଟି ଅଗ୍ରାଧିକାର ଭିତ୍ତିରେ ଏହି କାର୍ଯ୍ୟ କରୁଛି । ଏହା ଫଳରେ ଅଦାଲତ କାର୍ଯ୍ୟର ସିଧା ପ୍ରସାରଣ ମାଧ୍ୟମରେ ଜନସ୍ୱାର୍ଥ ସମ୍ବଳିତ ମାମଲା ଆଦିକୁ ସାମ୍ବାଦିକ, ନାଗରିକ ସମାଜ, ଶିକ୍ଷାବିତ୍ ଓ ଆଇନ ଛାତ୍ରଛାତ୍ରୀ ଠିକ୍ ସମୟରେ ଦେଖିପାରିବେ । ଭୌଗୋଳିକ, ସାଧନଗତ ଓ ଭିତ୍ତିଭୂମିଜନିତ ଅସୁବିଧା ଯୋଗୁଁ ଯାହା ସମ୍ଭବ ହେଉ ନ ଥିଲା, ସିଧା ପ୍ରସାରଣ ଦ୍ୱାରା ତାହା ହୋଇପାରିବ ।
ବମ୍ବେ, ଦିଲ୍ଲୀ, ମାଡ୍ରାସ ଓ କର୍ଣ୍ଣାଟକ ହାଇକୋର୍ଟର ବିଚାରପତିଙ୍କୁ ନେଇ ଏକ ସବ୍ କମିଟି ଗଠନ କରାଯାଇ ତା’ ଉପରେ ସିଧାପ୍ରସାରଣ ନୀତି ନିୟମ ପ୍ରଣୟନ ଦାୟିତ୍ୱ ନ୍ୟସ୍ତ କରାଯାଇଥିଲା । ସବ୍କମିଟି ବ୍ୟାପକ ବିଚାର ଆଲୋଚନା ପରେ ଏହି ଚିଠା ନିୟମ ପ୍ରସ୍ତୁତ କରିଛି । ସ୍ୱପ୍ନିଲ ତ୍ରିପାଠୀ ବନାମ ଭାରତୀୟ ସୁପ୍ରିମକୋର୍ଟ  ମାମଲାର ନିର୍ଯାସ ଅନୁସାରେ ଏହି ନୀତିନିୟମ ପ୍ରସ୍ତୁତ କରାଯାଇଛି । ବ୍ୟକ୍ତିଗତ ଗୋପନୀୟତା, ବିବାଦରତ ପକ୍ଷ ଓ ସାକ୍ଷୀଙ୍କ ଗୋପନୀୟତା ଓ ଅନ୍ୟାନ୍ୟ ପ୍ରସଙ୍ଗକୁ ଏଥିରେ ବିଚାରକୁ ନିଆଯାଇଛି ।
ଆହୁରୀ ମଧ୍ୟ କେନ୍ଦ୍ରୀୟ ଓ ପ୍ରାଦେଶିକ ଆଇନ ଅନୁସାରେ ଯେଉଁଠି ଜନସ୍ୱାର୍ଥ ଦୃଷ୍ଟିରୁ ସମ୍ବେଦନଶୀଳ ମାମଲାରେ ଅଦାଲତ ଶୁଣାଣିକୁ ଗୁପ୍ତ ରଖାଯିବାର ବ୍ୟବସ୍ଥା ଅଛି ତାହାକୁ ମଧ୍ୟ ସୁରକ୍ଷିତ କରିବାର ବ୍ୟବସ୍ଥା ଚିଠା ଆଇନରେ ରହିଛି । ଏହି ଚିଠା ନିୟମରେ ଅଦାଲତଙ୍କ କାର୍ଯ୍ୟକ୍ରମର ରେକର୍ଡିଂ ଓ ସିଧାପ୍ରସାରଣ କରିବା ଘେନି ସମତୁଲ ନିୟାମକ ବ୍ୟବସ୍ଥା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ବିହାରର ଏକ କାରଖାନାରେ ବଏଲର ବିସ୍ଫୋରଣରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଶୋକ ପ୍ରକାଶ କରିଛନ୍ତି
ପୀଡିତଙ୍କ ପାଇଁ ପିଏମ୍ଏନ୍ଆରଏଫ୍ ରୁ ସହାୟତା ରାଶି ଅନୁମୋଦନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିହାରର ମୁଜାଫରପୁରର ଏକ କାରଖାନାରେ ବଏଲର ବିସ୍ଫୋରଣରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ବିହାରର ମୁଜାଫରପୁରର ଏକ କାରଖାନାରେ ଘଟିଥିବା ଦୁର୍ଘଟଣା ଅତ୍ୟନ୍ତ ଦୁଃଖ ଦାୟକ । ମୃତକଙ୍କ ପରିବାର ପ୍ରତି ମୁଁ ଗଭୀର ସମବେଦନା ଜଣାଉଛି । ଏଥି ସହିତ ଆହତ ବ୍ୟକ୍ତିମାନଙ୍କ ଶୀଘ୍ର ଆରୋଗ୍ୟ କାମନା କରୁଛି ।”
ପ୍ରଧାନମନ୍ତ୍ରୀ ମଧ୍ୟ ବିହାରର ମୁଜାଫରପୁରର ଏକ କାରଖାନାରେ ବଏଲର ବିସ୍ଫୋରଣରେ ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି  ରୁ ସହାୟତା ରାଶିକୁ ଅନୁମୋଦନ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ମୁଜାଫରପୁରର ଏକ କାରଖାନାରେ ଦୁର୍ଘଟଣା ଯୋଗୁଁ ପ୍ରାଣ ହରାଇଥିବା ଲୋକଙ୍କ ନିକଟ ସମ୍ପର୍କୀୟଙ୍କ ପାଇଁ ପିଏମ୍ଏନ୍ଆରଏଫ୍ ରୁ ପ୍ରଧାନମନ୍ତ୍ରୀ ପ୍ରତ୍ୟେକଙ୍କୁ ୨ ଲକ୍ଷ ଟଙ୍କା ପ୍ରଦାନ ଲାଗି ଅନୁମୋଦନ କରିଛନ୍ତି । ପ୍ରତ୍ୟେକ ଆହତମାନଙ୍କୁ ୫୦,୦୦୦ ଟଙ୍କା ପ୍ରଦାନ କରାଯିବ ।”
HS
(
ପ୍ରତିରକ୍ଷା ମନ୍ତ୍ରଣାଳୟ
ଭାରତୀୟ ସେନାରେ ମହିଳା ଅଧିକାରୀମାନଙ୍କୁ ସ୍ଥାୟୀ କମିଶନ ମଞ୍ଜୁର
ପ୍ରତିରକ୍ଷା ମନ୍ତ୍ରଣାଳୟ ଆଜି ଭାରତୀୟ ସେନାରେ ମହିଳା ଅଧିକାରୀମାନଙ୍କୁ ବିଧିବଦ୍ଧ ଭାବେ ପରମାନେଣ୍ଟ କମିଶନ ପ୍ରଦାନ ପୂର୍ବକ ସରକାରୀ ମଞ୍ଜୁରି ପତ୍ର ଜାରି କରିଛନ୍ତି । ଏହାଫଳରେ ମହିଳା ଅଧିକାରୀମାନେ ଅଧିକ ସଶକ୍ତ ହେବା ସହ ସଙ୍ଗଠନରେ ବୃହତ ଭୂମିକା ଗ୍ରହଣ କରିପାରିବେ । ଏହି ଆଦେଶରେ ସର୍ଟ ସର୍ଭିସ କମିଶନରେ ଥିବା ଭାରତୀୟ ସେନାର ବାୟୁ ପ୍ରତିରକ୍ଷା ସିଗନାଲ, ଇଞ୍ଜିନିୟର୍ସ, ଆର୍ମୀ ଆଭିଏସନ, ଇଲେକ୍ଟ୍ରୋନିକ୍ସ ଏଣ୍ଡ ମେକାନିକାଲ ଇଞ୍ଜିନିୟର, ଆର୍ମୀ ସର୍ଭିସ କୋର, ଆର୍ମୀ ଆର୍ଡିନାନ୍ସ କୋର ଏବଂ ଇଣ୍ଟେଲିଜେନ୍ସ କୋର ଇତ୍ୟାଦିର ମହିଳା ଅଧିକାରୀମାନଙ୍କୁ ପରମାନେଣ୍ଟ କମିଶନ ଦିଆଯାଇଛି । ଏହାଛଡା ଆର୍ମୀ ଏଜୁକେସନ କୋର, ବିଚାରପତି ବା ମହାଅଧିବକ୍ତାରେ ଥିବା ମହିଳା ଅଧିକାରୀମାନେ ମଧ୍ୟ ପରମାନେଣ୍ଟ କମିଶନ ପାଇବେ । ସେନାମୁଖ୍ୟାଳୟ ଏଥିପାଇଁ ଏକ ପରମାନେଣ୍ଟ କମିଶନ ସିଲେକ୍ସନ ବୋର୍ଡ ଗଠନ କରିଛି । ଏଥିରେ ମହିଳା ଅଧିକାରୀମାନଙ୍କର ଆନୁସଙ୍ଗିକ କାଗଜପତ୍ର କାର୍ଯ୍ୟ ସମାପିତ ହେବ । ଭାରତୀୟ ସେନା ଦେଶ ରକ୍ଷାରେ ନିୟୋଜିତ ମହିଳା ଆଧିକାରୀଙ୍କ ସମେତ ସମସ୍ତଙ୍କୁ ସମାନ ସୁବିଧା ଦେବାପାଇଁ ଅଙ୍ଗୀକାରବଦ୍ଧ ବୋଲି ସେନା ପକ୍ଷରୁ ପ୍ରକାଶିତ ବିଜ୍ଞପ୍ତିରେ କୁହାଯାଇଛି ।
ପ୍ରତିରକ୍ଷା ମନ୍ତ୍ରଣାଳୟ
ଭାରତୀୟ ସେନାରେ ମହିଳାଙ୍କୁ ସ୍ଥାୟୀ କମିଶନ ପ୍ରଦାନ; ଆବେଦନପତ୍ର ଦାଖଲ କରିବା ପାଇଁ ସେନା ମୁଖ୍ୟାଳୟ ପକ୍ଷରୁ ସବିଶେଷ ନିର୍ଦ୍ଦେଶାବଳୀ ଜାରି
ଭାରତୀୟ ସେନାରେ ମହିଳା ଅଧିକାରିଣୀମାନଙ୍କୁ ସ୍ଥାୟୀ କମିଶନ ପ୍ରଦାନ କରିବାକୁ କେନ୍ଦ୍ର ସରକାରଙ୍କଠାରୁ ଅନୁମୋଦନ ପତ୍ର ପାଇବା ପରେ ସେନା ମୁଖ୍ୟାଳୟ ପକ୍ଷରୁ ଏଥି ନିମନ୍ତେ ମହିଳା ଅଧିକାରିଣୀମାନଙ୍କୁ ବାଛିବା ପାଇଁ 5ଟି ସ୍ୱତନ୍ତ୍ର ଶ୍ରେଣୀର ସିଲେକ୍ସନ ବୋର୍ଡ ଗଠନ କରିବା ପ୍ରକ୍ରିୟା ଆରମ୍ଭ ହୋଇଛି । ଏଥିପାଇଁ ସବିଶେଷ ପ୍ରଶାସନିକ ନିର୍ଦ୍ଦେଶାବଳୀ ସଂପୃକ୍ତ ସମସ୍ତ ପ୍ରଭାବିତ ଅଧିକାରିଣୀଙ୍କୁ ପ୍ରଦାନ କରାଯାଇଛି । ଏହି ନିର୍ଦ୍ଦେଶାବଳୀ ଅନୁସାରେ ସେମାନେ ସେମାନଙ୍କର ଆବେଦନପତ୍ର ବୋର୍ଡ ନିକଟରେ ବିଚାର ପାଇଁ ଉପସ୍ଥାପିତ କରିବାକୁ ପରାମର୍ଶ ଦିଆଯାଇଛି ।
ଯେଉଁ ଅଧିକାରିଣୀମାନେ ମହିଳା ସ୍ୱତନ୍ତ୍ର ନିଯୁକ୍ତି ଯୋଜନା  ଏବଂ ମହିଳା ସର୍ଟ ସର୍ଭିସ କମିଶନ ଦ୍ୱାରା ବିବେଚିତ ହୋଇଥିଲେ, ସେମାନେ ସମସ୍ତେ ଏହି ଆବେଦନ କରିବା ପାଇଁ ସୁଯୋଗ ପାଇଛନ୍ତି । ସଂପୃକ୍ତ ଅଧିକାରିଣୀମାନେ 2020 ଅଗଷ୍ଟ 31 ସୁଦ୍ଧା ସେମାନଙ୍କର ଅପ୍ସନ ସାର୍ଟିଫିକେଟ ଓ ଅନ୍ୟାନ୍ୟ ଆବଶ୍ୟକ ନଥିପତ୍ର ଦାଖଲ କରିବାକୁ କୁହାଯାଇଛି । ପ୍ରଶାସନିକ ନିର୍ଦ୍ଦେଶାବଳୀରେ ସବିଶେଷ ଚେକ୍ଲିଷ୍ଟ ଓ ସ୍ପେସିମ୍ୟାନ ଫର୍ମାଟ ପ୍ରଦାନ କରାଯାଇଛି । ଏହା ଫଳରେ ଆବେଦନକାରୀଙ୍କ ନଥିକରଣ ପ୍ରକ୍ରିୟା ନିର୍ଭୁଲ ହୋଇପାରିବ । ବର୍ତ୍ତମାନର କରୋନା ମହାମାରୀ ଦୃଷ୍ଟିରୁ ଲାଗୁ ହୋଇଥିବା କଟକଣା ଯୋଗୁଁ ପ୍ରାର୍ଥିନୀମାନଙ୍କୁ ଏହି ନିର୍ଦ୍ଦେଶାବଳୀ ପହଞ୍ଚାଇବା ପାଇଁ ବିଭିନ୍ନ ପ୍ରକାର ଉପାୟ ଅବଲମ୍ବନ କରାଯାଇଛି । ସବୁ ପ୍ରଭାବିତ ପ୍ରାର୍ଥିନୀ ଯେପରି ଏହି ନଥିପତ୍ର ପାଆନ୍ତି ତାହା ନିଶ୍ଚିତ କରିବାକୁ ସେନା ପକ୍ଷରୁ ଅଗ୍ରାଧିକାର ଦିଆଯାଇଛି । ଆବେଦନପତ୍ର ଗ୍ରହଣ ଓ ସେଗୁଡିକର ଯାଞ୍ଚ ପରେ ସିଲେକ୍ସନ ବୋର୍ଡ ବୈଠକର କାର୍ଯ୍ୟସୂଚୀ ଘୋଷଣା କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଷଷ୍ଠ ଭାରତ-ଜର୍ମାନୀ ଆନ୍ତଃ- ସରକାରୀ ପରାମର୍ଶର ମିଳିତ ଅଧିବେଶନରେ ସହ-ଅଧ୍ୟକ୍ଷତା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜର୍ମାନ ରିପବ୍ଲିକର ଚାନସେଲର ମାନ୍ୟବର ଶ୍ରୀ ଓଲାଫ୍ ସ୍କୋଲଜ୍ଙ୍କ ସହିତ ଭାରତ-ଜର୍ମାନୀ ଆନ୍ତଃ ସରକାରୀ ପରାମର୍ଶ  ର ମିଳିତ ଅଧିବେଶନରେ ସହ ଅଧ୍ୟକ୍ଷତା କରିଛନ୍ତି ।
ପ୍ରାରମ୍ଭିକ ମନ୍ତବ୍ୟରେ ଉଭୟ ନେତା ଦ୍ୱିପାକ୍ଷିକ ସମ୍ପର୍କର ମୁଖ୍ୟ ଦିଗକୁ ପ୍ରତିଫଳିତ କରିବା ସହିତ ଆଞ୍ଚଳିକ ଏବଂ ବିଶ୍ୱସ୍ତରୀୟ ପ୍ରସଙ୍ଗରେ ଅଂଶୀଦାର ଦୃଷ୍ଟିକୋଣକୁ ଗୁରୁତ୍ୱପ୍ରଦାନ କରିଥିଲେ । ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଛନ୍ତି ଯେ ଭାରତ-ଜର୍ମାନୀ ସହଭାଗୀତା ବର୍ତ୍ତମାନର ଦୁନିଆରେ ଏକ ସଫଳତାର ଉଦାହରଣ ହୋଇପାରେ । ସେ ଭାରତର ଆତ୍ମନିର୍ଭର ଭାରତ ଅଭିଯାନରେ ଜର୍ମାନୀର ଅଂଶଗ୍ରହଣ ପାଇଁ ନିମନ୍ତ୍ରଣ କରିଥିଲେ ।
ଅଂଶଗ୍ରହଣକାରୀ ମନ୍ତ୍ରୀ ଏବଂ ଉଭୟ ପକ୍ଷର ଅଧିକାରୀମାନେ ଆଇଜିସିର ବିଭିନ୍ନ ଦିଗ ଉପରେ ସେମାନଙ୍କର ବିସ୍ତୃତ ରିପୋର୍ଟ ଉପସ୍ଥାପନ କରିଥିଲେ:
- ବୈଦେଶିକ ବ୍ୟାପାର ଏବଂ ସୁରକ୍ଷା
- ଅର୍ଥନୈତିକ, ଆର୍ଥିକ ନୀତି, ବୈଜ୍ଞାନିକ ଏବଂ ସାମାଜିକ ବିନିମୟ
- ଜଳବାୟୁ, ପରିବେଶ, ସ୍ଥାୟୀ ବିକାଶ ଏବଂ ଶକ୍ତି
ଅର୍ଥମନ୍ତ୍ରୀ ଶ୍ରମତୀ ର୍ନିମଳା ସୀତାରମଣ; ବୈଦେଶିକ ବ୍ୟାପାର ମନ୍ତ୍ରୀ ଡକ୍ଟର ଏସ ଜୟଶଙ୍କର; ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ଏବଂ ଭୂ ବିଜ୍ଞାନ ରାଷ୍ଟ୍ରମନ୍ତ୍ରୀ ଡକ୍ଟର ଜିତେନ୍ଦ୍ର ସିଂହ; ଏବଂ ଡିପିଆଇଆଇଟି ସଚିବ ଶ୍ରୀ ଅନୁରାଗ ଜୈନ ଭାରତ ପକ୍ଷରୁ ଉପସ୍ଥାପନା କରିଥିଲେ ।
ସବୁଜ ଏବଂ ସ୍ଥାୟୀ ବିକାଶ ସହଭାଗିତା ପ୍ରତିଷ୍ଠା ପାଇଁ ମିଳିତ ଘୋଷଣାନାମା ଚିଠା  ପ୍ରଧାନମନ୍ତ୍ରୀ ଏବଂ ଚାନସେଲର ସ୍କୋଲଜଙ୍କ ଦସ୍ତଖତ ସହିତ ସର୍ବଦଳୀୟ ଅଧିବେଶନ ସମାପ୍ତ ହୋଇଛି । ଏହି ସହଭାଗୀତା ଏସ୍ଡିଜିଏସ୍ ଏବଂ ଜଳବାୟୁ କାର୍ଯ୍ୟ ଉପରେ ଭାରତ-ଜର୍ମାନୀ ସହଯୋଗ ପାଇଁ ଏକ ସମ୍ପୂର୍ଣ୍ଣ-ସରକାରୀ ଆଭିମୁଖ୍ୟ ଧାର୍ଯ୍ୟ କରିଛି, ଯାହା ଅଧୀନରେ ୨୦୩୦ ପର୍ଯ୍ୟନ୍ତ ନୂତନ ତଥା ଅତିରିକ୍ତ ବିକାଶ ସହାୟତା ପାଇଁ ଜର୍ମାନୀ ଏକ ଅଗ୍ରୀମ ପ୍ରତିଶ୍ରୁତି ଭାବେ ୧୦ ବିଲିୟନ ୟୁରୋ ଦେବାକୁ ରାଜି ହୋଇଛି । ଏହି ଜେଡିଆଇ ମଧ୍ୟ ସହଭାଗୀତାକୁ ଉଚ୍ଚ ସ୍ତରୀୟ ସମନ୍ୱୟ ଏବଂ ରାଜନୈତିକ ଦିଗ ପ୍ରଦାନ କରିବାକୁ ଆଇଜିସି ମଧ୍ୟରେ ଏକ ମନ୍ତ୍ରୀସ୍ତରୀୟ ବ୍ୟବସ୍ଥା ସୃଷ୍ଟି କରିବ ।
ଆଇଜିସି ପରେ ଏକ ମିଳିତ ବିବୃତ୍ତି ଗ୍ରହଣ କରାଯାଇଥିଲା, ଯାହା ଏଠାରେ ଦେଖାଯାଇପାରେ
ଦ୍ୱିପାକ୍ଷିକ ମନ୍ତ୍ରୀସ୍ତରୀୟ ବୈଠକରେ ଅନେକ ଚୁକ୍ତିନାମା ହୋଇଥିଲା । ତାଲିକା ଏଠାରେ ଦେଖାଯାଇପାରେ
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱ ଯୁବ କୌଶଳ ଦିବସକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଭିଡିଓ ମାଧ୍ୟମରେ ବିଶ୍ୱ ଯୁବ କୌଶଳ ଦିବସକୁ ସମ୍ବୋଧିତ କରିବେ । ଏହି ଦିବସ ସ୍କିଲ ଇଣ୍ଡିଆ ମିସନର ପଞ୍ଚମ ବର୍ଷ ପୂର୍ତ୍ତି ଅବସରକୁ ପାଳନ କରୁଛି । ଏ ଅବସରରେ କୌଶଳ ବିକାଶ ଏବଂ ଉଦ୍ୟମିତା ମନ୍ତ୍ରଣାଳୟ ଦ୍ୱାରା ଏକ ଡିଜିଟାଲ କନକ୍ଲେଭ ଅନୁଷ୍ଠିତ ହେବ ।
ସ୍କିଲ ଇଣ୍ଡିଆ ମିଶନ ଭାରତ ସରକାରଙ୍କ ଏଭଳି ଏକ କାର୍ଯ୍ୟକ୍ରମ ଯାହାକି ଦେଶର ଯୁବଗୋଷ୍ଠୀଙ୍କୁ ନିଯୁକ୍ତିଯୋଗ୍ୟ କରିବା ସହ ସେମାନଙ୍କ କର୍ମକ୍ଷେତ୍ର ପରିବେଶରେ ଅଧିକ ଉତ୍ପାଦନକ୍ଷମ କରି ସଶକ୍ତ କରିବାକୁ ଶୁଭାରମ୍ଭ ହୋଇଛି । ନ୍ୟାସନାଲ ସ୍କିଲ କ୍ୱାଲିଫିକେସନ ଫ୍ରେମୱାର୍କ ଅଧୀନରେ ଉଭୟ ଶିଳ୍ପଜଗତ ଓ ସରକାରୀ କ୍ଷେତ୍ରର ମାନକକୁ ଆଧାର କରି ସ୍କିଲ ଇଣ୍ଡିଆ ବିଭିନ୍ନ କ୍ଷେତ୍ରରେ କୋର୍ସ ପ୍ରଦାନ କରିଥାଏ । ଏହି କୋର୍ସ ଜଣେ ବ୍ୟକ୍ତିଙ୍କୁ କାର୍ଯ୍ୟର ବ୍ୟବହାରିକ ଡେଲିଭରି ପ୍ରଦାନର ଗୁରୁତ୍ୱାରୋପରେ ସହାୟତା କରିବା ସହ ନିଯୁକ୍ତିର ପ୍ରଥମ ଦିନରୁ କାର୍ଯ୍ୟ ପାଇଁ ପ୍ରସ୍ତୁତ ରହିବାକୁ ଟେକ୍ନିକାଲ ବିଶେଷତ୍ୱ ପ୍ରଦାନ କରିଥାଏ, ଫଳରେ କମ୍ପାନୀଙ୍କୁ ବ୍ୟକ୍ତିର ନିଯୁକ୍ତି ପାଇଁ ପୁନଶ୍ଚ ପ୍ରଶିକ୍ଷଣରେ ନିବେଶ କରିବାକୁ ପଡ଼ି ନ ଥାଏ ।
ପ୍ରତିରକ୍ଷା ମନ୍ତ୍ରଣାଳୟ
ମିଶନ ସାଗର – 10 ମେ 2020
କୋଭିଡ-19 ମହାମାରୀ ମୁକାବିଲା ଦିଗରେ ଭାରତ ସରକାରଙ୍କ ସହିତ ସମନ୍ବୟ ସ୍ଥାପନ କରି ଭାରତୀୟ ନୌସେନାର ଜାହାଜ ‘କେସରୀ’ ଖାଦ୍ୟ ସାମଗ୍ରୀ, ଏଚସିକ୍ୟୁ ଔଷଧ ସହିତ କୋଭିଡ ସଂକ୍ରାନ୍ତ ବିଭିନ୍ନ ଔଷଧ ଓ ସ୍ଵତନ୍ତ୍ର ଆୟୁର୍ବେଦିକ ଔଷଧ ଏବଂ ଚିକିତ୍ସା ସହାୟତା ଦଳଙ୍କୁ ନେଇ 10 ମେ 2020ରେ ମାଳଦ୍ଵୀପ, ମରିସସ, ସିଚେଲ୍ସ, ମାଡାଗାସ୍କାର ଏବଂ କୋମୋରୋସ ଅଭିମୁଖେ ଯାତ୍ରା କରିଛି । କୋଭିଡ-19 ମହାମାରୀ ଏବଂ ଏହାର ପ୍ରଭାବରୁ ଦେଖାଦେଇଥିବା ସଙ୍କଟର ମୁକାବିଲା ନିମନ୍ତେ ଏସବୁ ଦେଶକୁ ସହାୟତା ଯୋଗାଇ ଦେବା ଦିଗରେ ଭାରତ ପ୍ରଥମ ରାଷ୍ଟ୍ର ଭାବେ ‘ମିଶନ ସାଗର’ ଅଭିଯାନ ଆରମ୍ଭ କରିଛି । ଏହାଦ୍ଵାରା ଏହି ଦେଶଗୁଡ଼ିକ ସହିତ ବର୍ତ୍ତମାନର ଉତ୍କୃଷ୍ଟ ସମ୍ପର୍କ ଆହୁରି ବିକଶିତ ହେବ ।
ଏହି ଜାହାଜର ମୁତୟନ ‘ସାଗର’ କ୍ଷେତ୍ରର ସୁରକ୍ଷା ଓ ଅଭିବୃଦ୍ଧି ଲାଗି ପ୍ରଧାନମନ୍ତ୍ରୀଙ୍କ ସଙ୍କଳ୍ପ ଅନୁରୂପ ତଥା ପଡ଼ୋଶୀ ରାଷ୍ଟ୍ର ସହିତ ଭାରତର ସମ୍ପର୍କକୁ ଆହୁରି ସୁଦୃଢ଼ କରିବା ଲାଗି ଉଦ୍ଦିଷ୍ଟ। ପ୍ରତିରକ୍ଷା ଓ ବୈଦେଶିକ ମନ୍ତ୍ରଣାଳୟ ସମେତ ଭାରତ ସରକାରଙ୍କ ଅନ୍ୟ ସଂସ୍ଥାଗୁଡ଼ିକ ମଧ୍ୟରେ ନିବିଡ଼ ସହଯୋଗ ମାଧ୍ୟମରେ ଏହି ଅପରେସନକୁ କାର୍ଯ୍ୟକାରୀ କରାଯାଉଛି।
ମିଶନ ସାଗରର ଅଂଶବିଶେଷ ସ୍ଵରୂପ ଭାରତୀୟ ନୌସେନାର ଜାହାଜ କେସରୀ ମାଳଦ୍ଵୀପ ଗଣରାଜ୍ୟର ପୋର୍ଟ ଅଫ ମାଲେରେ ପ୍ରବେଶ କରିବ ଓ ସେଠାରେ 600 ଟନ ଖାଦ୍ୟଶସ୍ୟ ଯୋଗାଇ ଦେବ। ଭାରତ ଏବଂ ମାଳଦ୍ଵୀପ ନିବିଡ଼ ସାମୁଦ୍ରିକ ପଡ଼ୋଶୀ ତଥା ଦୁଇ ଦେଶ ମଧ୍ୟରେ ଅତ୍ୟନ୍ତ ସୁଦୃଢ଼ ଓ ସୌହାର୍ଦ୍ଦ୍ୟପୂର୍ଣ୍ଣ ପ୍ରତିରକ୍ଷା ଓ କୂଟନୈତିକ ସମ୍ପର୍କ ରହିଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାରଗିଲ ବିଜୟ ଦିବସ ଅବସରରେ ସୈନିକଙ୍କୁ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ଦେଶକୁ ରକ୍ଷା କରିବାକୁ ଯାଇ କାରଗିଲରେ ପ୍ରାଣ ହରାଇଥିବା ସମସ୍ତଙ୍କୁ କାରଗିଲ ବିଜୟ ଦିବସ ଅବସରରେ ପ୍ରଧାନମନ୍ତ୍ରୀ, ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି,
ଆମେ ସେମାନଙ୍କ ବଳିଦାନ ମନେ ପକାଉଛୁ
ଆମେ ସେମାନଙ୍କ ବୀରତା ମନେ ପକାଉଛୁ ।
ଆଜି, କାରଗିଲ ବିଜୟ ଦିବସରେ ଦେଶକୁ ରକ୍ଷା କରିବା ପାଇଁ କାରଗିଲରେ ପ୍ରାଣ ହରାଇଥିବା ସମସ୍ତଙ୍କୁ କାରଗିଲ ବିଜୟ ଦିବସ ଅବସରରେ ଆମେ ଶ୍ରଦ୍ଧାଞ୍ଜଳି ଜଣାଉଛୁ । ପ୍ରତ୍ୟେକ ଦିନ ସେମାନଙ୍କ ସାହସିକତା ଆମକୁ ପ୍ରେରିତ କରୁଛି ।
ଏହାସହିତ ଗତ ବର୍ଷର ‘ମନ କି ବାତ’ର କିଛି ଉଦ୍ଧୃତାଂଶ ଶେୟାର କରୁଛି।
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଟୀକାକରଣ ସମ୍ପର୍କରେ ସଦ୍ୟତମ ସୂଚନା
ଦେଶରେ 3.81 ଲକ୍ଷ ସ୍ୱାସ୍ଥ୍ୟ କର୍ମୀଙ୍କର ଟିକାକରଣ ସମ୍ପନ୍ନ
କୌଣସି ଗୁରୁତର/ଗମ୍ଭୀର ଏଇଏଫଆଇ ଘଟଣା ଘଟିନାହିଁ
ତୃତୀୟ ଦିନରେ ଦେଶବ୍ୟାପୀ ବ୍ୟାପକ ସ୍ତରରେ କୋଭିଡ-19 ଟୀକାକରଣ କାର୍ଯ୍ୟକ୍ରମ ସଫଳତାର ସହ ସମ୍ପନ୍ନ ହୋଇଛି।
7,704 ଟୀକାକରଣର ଅଧିବେଶନ ଜରିଆରେ ଆଜି ସୁଦ୍ଧା ମୋଟ 3,81,305 ଲାଭାର୍ଥୀଙ୍କର ଟୀକାକରଣ କରାଯାଇଥିବା ପ୍ରାରମ୍ଭିକ ରିପୋର୍ଟରୁ ଜଣାପଡ଼ିଛି।
ଦେଶବ୍ୟାପୀ ଟୀକାକରଣର ତୃତୀୟ ଦିନରେ ଆଜି ଅପରାହ୍ଣ 5ଟା ସୁଦ୍ଧା 1,48,266 ଜଣଙ୍କୁ ଟୀକା ଦିଆଯାଇଛି। ବିଳମ୍ବିତ ରାତ୍ରୀରେ ସମ୍ପୂର୍ଣ୍ଣ ଟୀକାକରଣର ଚୂଡ଼ାନ୍ତ ତଥ୍ୟ ମିଳିବ।
|
|
କ୍ରଂ ସଂ.
|
|
ରାଜ୍ୟ/କେନ୍ଦ୍ରଶାସିତ ପ୍ରଦେଶ
|
|
ଟୀକା ନେଇଥିବା ଲାଭାର୍ଥୀଙ୍କ ସଂଖ୍ୟା 
|
|
1
|
|
ଆନ୍ଧ୍ରପ୍ରଦେଶ
|
|
9,758
|
|
2
|
|
ଅରୁଣାଚଳ ପ୍ରଦେଶ
|
|
1,054
|
|
3
|
|
ଆସାମ
|
|
1,822
|
|
4
|
|
ବିହାର
|
|
8,656
|
|
5
|
|
ଛତିଶଗଡ଼
|
|
4,459
|
|
6
|
|
ଦିଲ୍ଲୀ
|
|
3,111
|
|
7
|
|
ହରିୟାଣା
|
|
3,486
|
|
8
|
|
ହିମାଚଳ ପ୍ରଦେଶ
|
|
2,914
|
|
9
|
|
ଜମ୍ମୁ ଓ କଶ୍ମୀର
|
|
1,139
|
|
10
|
|
ଝାଡ଼ଖଣ୍ଡ
|
|
2,687
|
|
11
|
|
କର୍ଣ୍ଣାଟକ
|
|
36,888
|
|
12
|
|
କେରଳ
|
|
7,070
|
|
13
|
|
ଲାକ୍ଷାଦୀପ
|
|
180
|
|
14
|
|
ମଧ୍ୟପ୍ରଦେଶ
|
|
6,665
|
|
15
|
|
ମଣିପୁର
|
|
291
|
|
16
|
|
ମିଜୋରାମ
|
|
220
|
|
17
|
|
ନାଗାଲାଣ୍ଡ
|
|
864
|
|
18
|
|
ଓଡ଼ିଶା
|
|
22,579
|
|
19
|
|
ପୁଡୁଚେରୀ
|
|
183
|
|
20
|
|
ପଞ୍ଜାବ
|
|
1,882
|
|
21
|
|
ତାମିଲନାଡ଼ୁ
|
|
7,628
|
|
22
|
|
ତେଲଙ୍ଗାନା
|
|
10,352
|
|
23
|
|
ତ୍ରିପୁରା
|
|
1,211
|
|
24
|
|
ଉତ୍ତରାଖଣ୍ଡ
|
|
1,579
|
|
25
|
|
ପଶ୍ଚିମବଙ୍ଗ
|
|
11,588
|
|
|
|
ସର୍ବଭାରତୀୟ
|
|
1,48,266
ଆନ ଆଡଭର୍ସ ଇଭେଣ୍ଟ ଫଲୋଇଂ ଇମ୍ୟୁନାଇଜେସନ  ବା ଟୀକାକରଣ ପରେ ଦେଖା ଦେଉଥିବା ଏକ ପ୍ରତିକୂଳ ପ୍ରଭାବ ହେଉଛି ଏକ ଆକସ୍ମିକ ସ୍ୱାସ୍ଥ୍ୟ ସମସ୍ୟା ଯାହା ଟୀକାକରଣ ପରେ ଦେଖାଦେଇପାରେ। ଏହା ଟୀକା କିମ୍ବା ଟୀକାକରଣ ପ୍ରକ୍ରିୟା ସହିତ ଜଡ଼ିତ ହୋଇପାରେ କିମ୍ବା ହୋଇନପାରେ।
ବର୍ତ୍ତମାନସୁଦ୍ଧା 580 ଜଣଙ୍କ କ୍ଷେତ୍ରରେ ଏଇଏଫଆଇ ଦେଖାଦେଇଛି। ଏଥିମଧ୍ୟରୁ 7 ଜଣଙ୍କୁ ଡାକ୍ତରଖାନାରେ ଭର୍ତ୍ତି କରିବାର ଆବଶ୍ୟକତା ପଡ଼ିଛି। ଦିଲ୍ଲୀରେ ଦେଖାଦେଇଥିବା ତିନି ଜଣଙ୍କ ମଧ୍ୟରୁ ଦୁଇ ଜଣଙ୍କୁ ଡାକ୍ତରଖାନାରୁ ଡିସଚାର୍ଜ କରାଯାଇଥିବା ବେଳେ ଅଚେତ ହୋଇଯାଇଥିବା ଜଣଙ୍କୁ ପତପରଗଞ୍ଜସ୍ଥିତ ମ୍ୟାକ୍ସ ହସ୍ପିଟାଲରେ ଡାକ୍ତରୀ ଚିକିତ୍ସାରେ ରଖାଯାଇଛି। ସେହିପରି ଉତ୍ତରାଖଣ୍ଡରେ ଦେଖାଦେଇଥିବା ଏଇଏଫଆଇ ଘଟଣାରେ ଅସୁସ୍ଥ ବ୍ୟକ୍ତିଙ୍କୁ ରିଷିକେଶସ୍ଥିତ ଏମ୍ସରେ ଚିକିତ୍ସା କରାଯାଉଛି। ଛତିଶଗଡ଼ରେ ଜଣେ ବ୍ୟକ୍ତି ରାଜନନ୍ଦନଗାଓଁସ୍ଥିତ ସରକାରୀ ଡାକ୍ତରଖାନାରେ ଚିକିତ୍ସିତ ହେଉଛନ୍ତି। କର୍ଣ୍ଣାଟକରେ ଏଇଏଫଆଇ ଦୁଇ ଜଣଙ୍କ କ୍ଷେତ୍ରରେ ଦେଖାଦେଇଛି ଏବଂ ଜଣଙ୍କୁ ଚିତ୍ରଦୁର୍ଗସ୍ଥିତ ଜିଲ୍ଲା ଡାକ୍ତରଖାନାରେ ଭର୍ତ୍ତି କରାଯାଇଛି ଏବଂ ଅନ୍ୟ ଜଣେ ଚିତ୍ରଦୁର୍ଗର ଚାଲ୍ଲାକେରେସ୍ଥିତ ସରକାରୀ ଡାକ୍ତରଖାନାରେ ଚିକିତ୍ସିତ ହେଉଛନ୍ତି।
ଯେଉଁ ଦୁଇ ଜଣଙ୍କର ମୃତ୍ୟୁ ଘଟିଛି ସେମାନଙ୍କର ମୃତ୍ୟୁର କାରଣ ଟୀକା ଗ୍ରହଣ କରିବା ନୁହେଁ ବୋଲି ଶବ ବ୍ୟବଚ୍ଛେଦ ରିପୋର୍ଟରୁ ଜଣାଯାଇଛି। ଉତ୍ତରପ୍ରଦେଶ ମୋରାଦାବାଦର ଜଣେ ବ୍ୟକ୍ତି 16 ଜାନୁଆରୀ 2021ରେ ଟୀକା ନେଇଥିବା ବେଳେ ତାଙ୍କର 17 ଜାନୁଆରୀ 2021 ସନ୍ଧ୍ୟାରେ ମୃତ୍ୟୁ ଘଟିଥିଲା। ତେବେ ତାଙ୍କ ମୃତ୍ୟୁର କାରଣ ଟୀକା ନୁହେଁ, ବରଂ ସେ ହୃଦରୋଗ ଏବଂ ଫୁସଫୁସଜନିତ ରୋଗ କାରଣରୁ ମୃତ୍ୟୁବରଣ କରିଛନ୍ତି।
କର୍ଣ୍ଣାଟକର ବେଲାରୀରେ ଜଣେ 43 ବର୍ଷୀୟ ବ୍ୟକ୍ତି ପ୍ରାଣ ହରାଇଛନ୍ତି। ସେ 16 ଜାନୁଆରୀ, 2021ରେ ଟୀକା ନେଇଥିଲେ ଏବଂ ଆଜି ତାଙ୍କର ମୃତ୍ୟୁ ଘଟିଛି। ତାଙ୍କର ମଧ୍ୟ ହୃଦରୋଗ ଏବଂ ଫୁସଫୁସ ଜନିତ ରୋଗ ରହିଥିଲା। ଏହି କାରଣରୁ ତାଙ୍କର ମୃତ୍ୟୁ ଘଟିଛି। କର୍ଣ୍ଣାଟକର ବେଲାରୀ ସ୍ଥିତ ବିଜୟନଗର ଇନଷ୍ଟିଚ୍ୟୁଟ ଅଫ ମେଡ଼ିକାଲ ସାଇନ୍ସ ଠାରେ ଆଜି ତାଙ୍କର ଶବ ବ୍ୟବଚ୍ଛେଦ କରାଯିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ସେପ୍ଟେମ୍ବର ୧୧ରେ ସର୍ଦ୍ଦାରଧାମ ଭବନର ଲୋକାର୍ପଣ ଓ ସର୍ଦ୍ଦାରଧାମ ଫେଜ-୨ କନ୍ୟା ଛାତ୍ରାଳୟର ଭୂମିପୂଜନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୧୧, ୨୦୨୧ ପୂର୍ବାହ୍ନ ୧୧ଟା ବେଳେ ଭିଡିଓ କନଫରେନ୍ସିଂ ମାଧ୍ୟମରେ ସର୍ବସାଧାରଣ ଭବନର ଲୋକାର୍ପଣ ଓ ସର୍ବସାଧାରଣ ଫେଜ-୨ କନ୍ୟା ଛାତ୍ରାଳୟର ଭୂମିପୂଜନ କରିବେ ।
ସର୍ଦ୍ଦାରଧାମ ସମାଜର ପଛୁଆବର୍ଗଙ୍କ ଶିକ୍ଷା, ସାମାଜିକ ସଶକ୍ତିକରଣ ତଥା ସାମାଜିକ ଉତ୍ଥାନ ପାଇଁ କାମ କରିବା ସହ ଯୁବପୀଢିଙ୍କୁ ନିଯୁକ୍ତି ସୁଯୋଗ ପ୍ରଦାନ କରୁଛି । ଅହମ୍ମଦାବାଦ ସ୍ଥିତ ସର୍ଦ୍ଦାରଧାମ ଭବନରେ ଛାତ୍ରଛାତ୍ରୀଙ୍କୁ ଆଧୁନିକ ତଥା ଉତ୍କୃଷ୍ଟ ସୁବିଧା ପ୍ରଦାନ କରାଯାଉଛି । କନ୍ୟା ଛାତ୍ରାଳୟରେ ଯେକୌଣସି ଆର୍ଥିକ ବର୍ଗର ୨ ହଜାର ଝିଅଙ୍କୁ ହଷ୍ଟେଲ ସୁବିଧା ମିଳିବ ।
ଗୁଜୁରାଟର ମୁଖ୍ୟମନ୍ତ୍ରୀ ଓ ଉପମୁଖ୍ୟମନ୍ତ୍ରୀ ଏହି ଅବସରରେ ଉପସ୍ଥିତ ରହିବେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ୍ ୧, ୨୦୨୨ ରେ ‘ପରୀକ୍ଷା ପେ ଚର୍ଚ୍ଚା' ରେ ଛାତ୍ରଛାତ୍ରୀ, ସେମାନଙ୍କ ପିତାମାତା ଏବଂ ଶିକ୍ଷକମାନଙ୍କ ସହ ଆଲୋଚନା କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ, ଶ୍ରୀ ନରେନ୍ଦ୍ର ମୋଦୀ ଛାତ୍ରଛାତ୍ରୀ, ସେମାନଙ୍କ ପିତାମାତା ଏବଂ ଶିକ୍ଷକମାନଙ୍କ ସହ ଦିଲ୍ଲୀର ତାଲକାଟୋରା ଷ୍ଟାଡିୟମରେ ଏପ୍ରିଲ ୧, ୨୦୨୨ ରେ ଧାର୍ଯ୍ୟ ହୋଇଥିବା ‘ପରୀକ୍ଷା ପେ ଚର୍ଚ୍ଚା କାର୍ଯ୍ୟକ୍ରମରେ ଆଲୋଚନା କରିବେ । ସେ ଚାପମୁକ୍ତ ପରୀକ୍ଷା ବିଷୟରେ କହିବେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଚାଲନ୍ତୁ ପୁଣିଥରେ ଚାପମୁକ୍ତ ପରୀକ୍ଷା ବିଷୟରେ ଆଲୋଚନା କରିବା! ପରୀକ୍ଷା ଯୋଦ୍ଧା, ସେମାନଙ୍କର ପିତାମାତା ଏବଂ ଶିକ୍ଷକମାନଙ୍କୁ ଚଳିତ ବର୍ଷର ‘ପରୀକ୍ଷା ପେ ଚର୍ଚ୍ଚା’ ଏପ୍ରିଲ୍ ୧ ରେ ଯୋଗଦେବାକୁ ଆହ୍ୱାନ କରୁଛି ।”
HS
(
ଔଦ୍ୟୋଗିକ ବ୍ୟାପାର ମନ୍ତ୍ରଣାଳୟ
ଆଇସିଏଆଇ ଇଣ୍ଡିଆ ଏବଂ ସିପିଏ ପପୁଆ ନିଉଗିନି ମଧ୍ୟରେ ହୋଇଥିବା ବୁଝାମଣାପତ୍ରକୁ କ୍ୟାବିନେଟ ମଞ୍ଜୁରି
ଇନଷ୍ଟିଚ୍ୟୁଟ ଅଫ ଚାଟାର୍ଡ ଆକାଉଣ୍ଟସ ଅଫ ଇଣ୍ଡିଆ  ଏବଂ ସାର୍ଟିଫାଏଡ ପ୍ରାକଟାଇଜିଙ୍ଗ ଆକାଉଟାଣ୍ଟସ ପପୁଆ ନିଉଗିନି  ମଧ୍ୟରେ ସ୍ଵାକ୍ଷରିତ ବୁଝାମଣାପତ୍ରକୁ କେନ୍ଦ୍ର କ୍ୟାବିନେଟର ଅନୁମୋଦନ ମିଳିଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ହୋଇଥିବା ଏହି ଅନୁମୋଦନ ଯୋଗୁଁ ପପୁଆ ନିଉଗିନିରେ ଆକାଉଣ୍ଟିଂ ଓ ଅଡିଟିଂ କ୍ଷେତ୍ରରେ ସାମର୍ଥ୍ୟ ବୃଦ୍ଧି ହୋଇପାରିବ ।
ତ୍ଵରାନ୍ଵିତ ରଣନୀତି ଓ ଲକ୍ଷ୍ୟ
ଏହି ବୁଝାମଣାପତ୍ର ସ୍ଵାକ୍ଷରିତ ହେବା ଫଳରେ ଆଇସିଏଆଇ ଏବଂ ସିପିଏପିଏନଜି ନିମ୍ନଲିଖିତ ବିଷୟ ଉପରେ ମିଳିମିଶି କାର୍ଯ୍ୟ କରିବେ ।
କ) ବୈଷୟିକ କାର୍ଯ୍ୟକ୍ରମ, ଆଲୋଚନାଚକ୍ର ଓ ସମ୍ମିଳନୀ ଇତ୍ୟାଦି ପପୁଆ ନିଉଗିନିରେ ଆୟୋଜନ କରାଯିବ ।
ଖ) ବାଣିଜ୍ୟିକ ପ୍ରଶାସନ, ବୈଷୟିକ ଗବେଷଣା ଓ ପରାମର୍ଶ, କ୍ଵାଲିଟି ଆସୁରାନ୍ସ, ଫୋରେନସିକ ଆକାଉଣ୍ଟିଂ, ବୃତ୍ତିଗତ ବିକାଶ ଓ ଉଭୟ ଦେଶର ସ୍ଵାର୍ଥ ସମ୍ବଳିତ ବିଷୟ ବସ୍ତୁ ଉପରେ ସମ୍ଭାବ୍ୟ ସହଯୋଗ ।
ଗ) ଭାରତ ଓ ନିଉଗିନିରେ ଆକାଉଣ୍ଟାଂସି କାର୍ଯ୍ୟରେ ଥିବା ବିଭିନ୍ନ ବିଷୟରେ ସହଯୋଗ, ସିପିଏପିଏନଜି ପରୀକ୍ଷା ପାଇଁ ବିଭିନ୍ନ ନିୟମାବଳୀ ପ୍ରସ୍ତୁତି ।
ଘ) ବିଦ୍ୟାର୍ଥୀ ଓ ଶିକ୍ଷକ ବିନିମୟ କାର୍ଯ୍ୟକ୍ରମ ।
ଉଁ) ପପୁଆ ନିଉଗିନିରେ ଆକାଉଣ୍ଟିଂ, ଫାଇନାନ୍ସ ଏବଂ ଅଡିଟ କ୍ଷେତ୍ର ନିମନ୍ତେ ସ୍ୱଳ୍ପ ମିଆଦି ବୃତ୍ତିଗତ ପାଠ୍ୟକ୍ରମ ।
ମୁଖ୍ୟ ପ୍ରଭାବ
ଭାରତୀୟ ଚାଟାର୍ଡ଼ ଆକାଉଣ୍ଟାସ ଗୋଷ୍ଠୀ ସ୍ଥାନୀୟ ବ୍ୟବସାୟୀ ଓ ଅଂଶିଦାରମାନଙ୍କୁ ଫାଇନାନ୍ସିଆଲ ରିପୋର୍ଟିଂ ସମ୍ପର୍କରେ ସାହାଯ୍ୟ କରି ବେଶ ସୁନାମ ଅର୍ଜନ କରିଛନ୍ତି । ଏହି ପ୍ରସ୍ତାବିତ ବୁଝାମଣାପତ୍ର ଯୋଗୁଁ ଭାରତୀୟ ଚାଟାର୍ଡ଼ ଆକାଉଣ୍ଟାଣ୍ଟମାନଙ୍କ ସୁନାମ ପପୁଆ ନିଉଗିନିରେ ଅଧିକ ବୃଦ୍ଧି ପାଇବ । ଆଇସିଏଆଇର ଅଷ୍ଟ୍ରେଲିଆ ପ୍ରଶାନ୍ତ ମହାସାଗରୀୟ ଅଞ୍ଚଳରେ 3 ହଜାରରୁ ଅଧିକ ସଦସ୍ୟ ଅଛନ୍ତି । ଏହି ବୁଝାମଣାପତ୍ର କାର୍ଯ୍ୟକାରୀ ହେଲେ ଏହା ସିପିଏପିଏନଜିକୁ ସହାୟତା କରିବା ସହ ଆଇସିଏଆଇ ସଦସ୍ୟମାନଙ୍କ ସ୍ଥିତିକୁ ମଜବୁତ କରିବ ।
ପୃଷ୍ଠଭୂମି
ଆଇସିଏଆଇ ଏକ ବୈଧାନିକ ସଂସ୍ଥା ଯାହାକି ଚାଟାର୍ଡ଼ ଆକାଉଣ୍ଟାଣ୍ଟ ଆକ୍ଟ 1949 ବଳରେ ପ୍ରତିଷ୍ଠା କରାଯାଇଛି । ଏହା ଭାରତରେ କାର୍ଯ୍ୟରତ ଚାଟାର୍ଡ଼ ଆକାଉଣ୍ଟାଣ୍ଟମାନଙ୍କ ବୃତ୍ତିକୁ ନିୟନ୍ତ୍ରଣ କରିଥାଏ । ସିପିଏପିଏନଜି ଏକ ବୃତ୍ତିଗତ ସଂସ୍ଥା ଯାହାକି ଦି ଆକାଉଣ୍ଟାଣ୍ଟସ ଆକ୍ଟ 1996 ବଳରେ ଗଠିତ ହୋଇଛି । ଏହା ଅଡିଟର ମାନ ଓ ପପୁଆ ନିଉଗିନିରେ ଆକାଉଣ୍ଟାଣ୍ଟସ ବୃତ୍ତିର ନିୟନ୍ତ୍ରଣ କରିଥାଏ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡେନମାର୍କ ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକର ପ୍ରେସ ବିଜ୍ଞପ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଡେନମାର୍କର ପ୍ରଧାନମନ୍ତ୍ରୀ ସୁଶ୍ରୀ ମେଟେ ଫ୍ରେଡେରିକସନ୍ଙ୍କ ସହିତ ଦ୍ୱିପାକ୍ଷିକ ବୈଠକ କରିଛନ୍ତି ।
ଦୁଇ ନେତା ପ୍ରଥମେ ଆଲୋଚନା କରିଥିଲେ ଏବଂ ପରେ ପ୍ରତିନିଧି ସ୍ତରୀୟ ଆଲୋଚନା ହୋଇଥିଲା ।
ଉଭୟ ପ୍ରଧାନମନ୍ତ୍ରୀ ଭାରତ-ଡେନମାର୍କ ରଣନୈତିକ ସହଯୋଗର ଅଗ୍ରଗତି ସଂକ୍ରାନ୍ତରେ ସମୀକ୍ଷା କରିଥିଲେ । ଆଲୋଚନାଗୁଡ଼ିକ ମଧ୍ୟରେ ଅକ୍ଷୟ ଶକ୍ତି, ବିଶେଷକରି ସମୁଦ୍ରତଟ ପବନ ଶକ୍ତି ଏବଂ ସବୁଜ ହାଇଡ୍ରୋଜେନ ସହିତ ଦକ୍ଷତା ବିକାଶ, ସ୍ୱାସ୍ଥ୍ୟ, ଜାହାଜ ଚଳାଚଳ, ଜଳ ଏବଂ ଆର୍କଟିକ୍ ମଧ୍ୟରେ ସହଯୋଗ ଆଦି ବିଷୟ ସାମିଲ ଥିଲା ।
ଆମର ଫ୍ଲାଗସିପ୍ କାର୍ଯ୍ୟକ୍ରମରେ ଭାରତରେ ଡେନମାର୍କ କମ୍ପାନୀଗୁଡିକର ସକାରାତ୍ମକ ଅବଦାନକୁ ପ୍ରଧାନମନ୍ତ୍ରୀ ପ୍ରଶଂସା କରିଛନ୍ତି । ପ୍ରଧାନମନ୍ତ୍ରୀ ଫ୍ରେଡେରିକସନ୍ ଡେନମାର୍କରେ ଭାରତୀୟ କମ୍ପାନୀର ସକାରାତ୍ମକ ଭୂମିକା ଉପରେ ଆଲୋକପାତ କରିଥିଲେ ।
ଦୁଇ ନେତା ଉଭୟ ଦେଶର ଲୋକଙ୍କ ମଧ୍ୟରେ ବୃଦ୍ଧି ପାଉଥିବା ସମ୍ପର୍କକୁ ପ୍ରଶଂସା କରିଥିଲେ ଏବଂ ସ୍ଥାନାନ୍ତରଣ କ୍ଷେତ୍ରରେ ସହଭାଗିତା ଉଦ୍ଦେଶ୍ୟରେ ଘୋଷଣାକୁ ସ୍ୱାଗତ କରିଥିଲେ ।
ଉଭୟ ନେତା ଆଞ୍ଚଳିକ ଏବଂ ବିଶ୍ୱ ସ୍ତରୀୟ ପ୍ରସଙ୍ଗରେ ମଧ୍ୟ ମତ ବିନିମୟ କରିଥିଲେ ।
ପ୍ରତିନିଧି ସ୍ତରୀୟ ଆଲୋଚନା ପରେ ଏକ ମିଳିତ ବିବୃତ୍ତି ଜାରି କରାଯାଇଥିଲା, ଯାହା ଏଠାରେ ଦେଖାଯାଇପାରେ ।
ଚୁକ୍ତିନାମାଗୁଡ଼ିକର ତାଲିକା ଏଠାରେ ଦେଖନ୍ତୁ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିହାର ମୁଖ୍ୟମନ୍ତ୍ରୀ ଭାବେ ଶପଥ ଗ୍ରହଣ କରିଥିବା ଶ୍ରୀ ନୀତିଶ କୁମାରଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିହାରର ମୁଖ୍ୟମନ୍ତ୍ରୀ ଭାବେ ଆଜି ଶପଥ ଗ୍ରହଣ କରିଥିବା ଶ୍ରୀ ନିତୀଶ କୁମାରଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟ୍ଵିଟ ଯୋଗେ ପ୍ରଥାନମନ୍ତ୍ରୀ କହିଛନ୍ତି ଯେ, “ବିହାରର ମୁଖ୍ୟମନ୍ତ୍ରୀ ଭାବେ ଶପଥ ଗ୍ରହଣ କରିଥିବାରୁ ଶ୍ରୀ ନିତୀଶ ଜୀଙ୍କୁ ଅଭିନନ୍ଦନ । ବିହାର ସରକାରରେ ଶପଥ ଗ୍ରହଣ କରିଥିବା ଅନ୍ୟାନ୍ୟ ସମସ୍ତ ମନ୍ତ୍ରୀମାନଙ୍କୁ ମଧ୍ୟ ମୁଁ ଅଭିନନ୍ଦନ ଜଣାଉଛି । ବିହାରର ବିକାଶ ପାଇଁ ଏନଡିଏ ପରିବାର ମିଳିମିଶି କାମ କରିବ । ବିହାରର କଲ୍ୟାଣ ଦିଗରେ କେନ୍ଦ୍ରର ସମସ୍ତ ସମ୍ଭାବ୍ୟ ସହାୟତା ପ୍ରଦାନ ପାଇଁ ମୁଁ ପ୍ରତିଶ୍ରୁତିବଦ୍ଧ” ।
Congratulations to @NitishKumar Ji on taking oath as Bihar’s CM. I also congratulate all those who took oath as Ministers in the Bihar Government. The NDA family will work together for the progress of Bihar. I assure all possible support from the Centre for the welfare of Bihar.
— Narendra Modi  November 16, 2020
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନୂଆ ଡ୍ରୋନ ନିୟମ ଏହି କ୍ଷେତ୍ରରେ ଭାରତ ପାଇଁ ଐତିହାସିକ କ୍ଷଣର ଅୟମାରମ୍ଭ: ପ୍ରଧାନମନ୍ତ୍ରୀ
ନୂଆ ଡ୍ରୋନ ନିୟମ ଏହି କ୍ଷେତ୍ରରେ ଭାରତ ପାଇଁ ଐତିହାସିକ କ୍ଷଣର ଅୟମାରମ୍ଭ ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି । ଷ୍ଟାର୍ଟ-ଅପଗୁଡିକ ସହ ଏହି କ୍ଷେତ୍ରରେ କାର୍ଯ୍ୟରତ ଯୁବପୀଢିଙ୍କୁ ନୂଆ ଡ୍ରୋନ ନିୟମ ବେଶ ସାହାଯ୍ୟ କରିବ ବୋଲି ସେ କହିଛନ୍ତି ।
ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ କହିଛନ୍ତି;
“ନୂଆ ଡ୍ରୋନ ନିୟମ ଏହି କ୍ଷେତ୍ରରେ ଭାରତ ପାଇଁ ଐତିହାସିକ କ୍ଷଣର ଅୟମାରମ୍ଭ । ବିଶ୍ୱାସ ଓ ସ୍ୱପ୍ରମାଣନ ଉପରେ ଏହି ନିୟମ ଆଧାରିତ । ଏଥିରେ ଅନୁମୋଦନ, ଅନୁପାଳନ ଆବଶ୍ୟକତା ଓ ପ୍ରବେଶ ପ୍ରତିବନ୍ଧକକୁ ଅନେକାଂଶରେ ହ୍ରାସ କରାଯାଇଛି ।
ନୂଆ ଡ୍ରୋନ ନିୟମ ଷ୍ଟାର୍ଟ-ଅପଗୁଡିକ ସହ ସେହି କ୍ଷେତ୍ରରେ କାର୍ଯ୍ୟରତ ଯୁବପୀଢିଙ୍କୁ ବେଶ ସାହାଯ୍ୟ କରିବ । ଏହା ନବାଚାର ଓ ବ୍ୟବସାୟର ନୂଆ ସୁଯୋଗ ସୃଷ୍ଟି କରିବ । ନବାଚାର, ପ୍ରଯୁକ୍ତି ଓ ଇଞ୍ଜିନିୟରିଂରେ ଏହା ଭାରତର ସାମର୍ଥ୍ୟକୁ ବୃଦ୍ଧି କରି ଡ୍ରୋନ ହବରେ ପରିଣତ କରିବାରେ ସାହାଯ୍ୟ କରିବ ।”
SR
(